Moulin Rouge!

***Mulen ruž!*** (ili na engleskom ***Moulin Rouge!***) je američki film iz 2001. mjuzikl u režiji Baza Lurmana kome je ovo treći film u karijeri. Film govori o Kristijanu, mladom engleskom piscu-pesniku koji se zaljubljuje u kabare igračicu, glumicu i kurtizanu Saten u noćnom klubu Mulen ruž. U filmu se čuju obrade raznih popularnih muzičkih numera. Radnja je smeštena na Monmartru, boemskoj četvrti Pariza.

Film je bio nominovan za osam Oskara osvojio je samo dva - za kostime i za scenografiju. Snimljen je u studijima kompanije „Foks“ u Sidneju, Australija.

Film je imao međunarodni uspeh i otvorio je vrata mjuziklima koji su snimani tokom sledećih godina: *[[Chicago (2002 film)|Čikago]]* (film je dobio i Oskara kao najbolji film), *[[Rent (film)|Rent]]* i *[[Fantom iz opere (2004 film)|Fantom iz opere]]*.

Godine 2006. *Mulen ruž!* se u anketi Američkog instituta za film plasirao na 25. mesto na listi od 100 najboljih mjuzikla ikada snimljenih.

## Kritike

Kritičari se slažu da je u filmu *Mulen ruž!* vidljiv uticaj velikih italijanskih opera, naročito kroz muziku, živopisnu scenografiju i kostimografiju. Takođe navode da film sadrži i bolivudske elemente kao što su jednostavna priča, jednostavan zaplet, melodramatična heroina i dvodimenzionalni karakteri. Bilo kako bilo, film je osvojio publiku a takođe i saundtrek koji se sastoji od obrada savremenih hitova sa aranžmanima primerenim vremenskom periodu u kojem se odvija radnja filma (završetak 19. i početak 20. veka). Tako se u filmu čuju obrade takvih hitova kao što su "The Show Must Go On" grupe Kvin, "Nature Boy" Dejvida Bouija, "Smells Like Teen Spirit" Nirvane, "Like a Virgin" Madone, "Lady Marmalade" itd.
Režiseru Bazu Lurmanu trebale su skoro dve godine da bi osigurao prava za sve te pesme, ali se sav napor isplatio.

## Uloge

## Kratak opis

Tema ovog filma je večni sukob ljubavi i bogatstvo, materijalizma i ljubomore. Glavni lik je Kristijan (Juan Makgregor), engleski pesnik koji dolazi u Pariz da bi okusio čari Monmartra, čuvene boemske četvrti u gradu umetnika, zabava i apsinta. Ubrzo se zaljubljuje u Saten (Nikol Kidman), pevačicu u noćnom klubu Mulen ruž, koja boluje od tuberkuloze u poodmaklom stadijumu.

Satin je vredna i lepa kurtizana koja veruje da su dijamanti "devojčini najbolji prijatelji". Ona od svojih muških klijenata želi novac, a ne ljubav, i mašta da postane glumica i napusti Mulen ruž. Sticajem okolnosti, usled zamene identiteta, Satin misli da je Kristijan bogati i moćni grof koji je zainteresovan za ulaganje novca u novi šou kabarea i da planira od nje napraviti zvezdu predstave. Pristavši da se sastane s njim, računajući na sklapanje dogovora o šou, Saten ostaje očarana Kristijanovovom poezijom (u toj sceni Makgregor peva obradu pesme Elton Džona Your Song), ali je uskoro "spušta na zemlju" saznanje da je Kristijan samo jedan obični boemski pesnik.

Pravi grof stiže i zatiče ih u zajedno. Kristijan se izvlači uz pomoć Satenine mudrosti i dovitljivosti tako što ubeđuje grofa da je on scenarista nove predstave pod nazivom "Spektakular spektakular" i da upravo uvežbavaju jednu scenu. Uz pomoć Saten i prijatelja boema Kristijan brzo rekonstruišu scenu predstave: to je indijski mjuzikl. Grof biva impresioniran i odlučuje da finasira predstavu ali ubzo on biva, izluđen ljubomorom, počinje da preti da će da zatvori Mulen ruž ukoliko ga Satem odbije. Prihvata da Kristijan bude neprekidno sa Saten imajući u vidu da je on kao scenarista važan za uspeh šoua.

Kristijan i Satin se zaljubljuju, dok Harol Zidler, direktor Mulen Ruža, koji za Saten predstavlja neku vrstu očinske figure, trudi da zadrži grofovu pažnju na predstavi iako Saten još nije provela nijednu noć sa njim. Naposletku, grof shvata da je prevaren, pokušava da uzme Saten na silu i preti da će ubiti Kristijana. Po Zidlerovom savetu, Saten saopšti Kristijanu da ga nikada nije volela, nadajući da će otići iz grada i pobeći od grofovog besa.

Na svečanoj premijeri predstave, Saten, iako svesna činjenica da joj je preostalo još samo malo života, odlučuje da odglumi celu predstavu. Kristijan, ne želeći da digne ruke od nje, suočava se sa njom na sceni. Kada ona pokuša da ga otera od sebe, on uzima ulogu glavnog heroja iz predstave i baca joj pare na pod "da bi isplatio svoju kurvu" i dostojanstveno odlazi sa scene. Iako umire, Saten ga doziva tajnom pesmom ljubavnika i oni se ponovo zbližavaju pred grofom i publikom. Grof pokušava da ubije Kristijana, ali Zidler ga sprečava. Predstava je gotova i zavesa se spušta. Publika oduševljeno aplaudira odličnoj predstavi, ali privatno, iza scene, bolest savladava Saten i ona umire na Kristijanovim rukama. Na njenu molbu, Kristijana joj obećava da će napiše njihovu priču.

Posle šest meseci, Kristijan održava svoje obećanje, ali i grof svoje. Harold predaje papire grofu koji zatvara Mulen ruž. Film završava kadrovima napuštenog i tužnog Mulen ruža.

## Premijera

Snimanje filma je počelo novembra 1999. a završe je u maju 2000, sa budžetom od $50 miliona. Snimanje je celo provelo glatko, osim kada se javio problem kada je glava glumica Nikol Kidman povredila koleno usled snimanja jedne od komlikovanih scena plesa. Mada je premijera najavljena 25. decembar 2000. da bi bio jedan od glavnih konkurenata za Oskara, 20th Century Fox je premestio premijeru za rano leto, tako da bi režiser Baz Lurman imao više vremena za post-produkciju. Premijera filma je bila na Filmski festival u Kanu datuma 9. maj 2001—i to kao film koji otvara sam festival. Limitirano izdanje je izašlo 18 maja, 2001. a u bioskope je pušten 1. jun 2001.

Film je doživeo instant uspeh pogotovu u limitiranom izdanju, zaradivši po $185,095 samo u dva pozorišta i to koji rade vikendom. Dešavalo se i da publika nagradi alpauzom film usred scene. Cifra je rasla do $254,098. Kada je puštena u preko 2500 bioskopa, zaradilo je $14.2 miliona samo u prvom vikendu. Cifra se podigla do $57 miliona. Pušteno je opet u oktobru 2001 zbog Oskara, zato što je Lurman želeo da se film takmiči za najprestižniju filmsku nagradu.

Film je imao još veći uspeh preko okeana. Pretuklo je rekore u Australiji gde je puštena specijalna verzija 2001, i gde je našla gledaoca u svakoj svojoj državi. Zaradio je preko $120 miliona, što je rezultiralo oko $177 miliona širom sveta.

## Nagrade

Kada je sezona filmskih nagrada krenula, film je još uvek bio svež u ljudskim glavama tako da je uskoro osvojio mnogo nagrada. Pokupio je šest nominacija zlatnih globusa uključujući i za najbolji film, mjuzikl ili komediju, najbolju glavnu glumicu (za Nikol Kidman), najboljeg glumca (za Juan Mekgregora), originalni scenario, najbolji režiser (za Baz Lurmana) i najbolju pesmu ("Come What May"). Osvojio je tri uključujući i za najbolji film. Par nedelja kasnije, dobio je 13 BAFTA nominacija (britanska akademija za film i televiziju), praveći ga filmom sa najviše nominacija te godine. Uzeo je tri, uključujući za najboljeg sporednog glumca Jim Broadbent.

Kada su najavljene oskar nominacije, film je osvojio osam uključujući i za najbolju glavnu žensku ulogu (Nikol Kidman) i za najbolji film. Film nije nominovan za najboljeg režisera (Baz Lurman); što je prokomentarisala Vupi Golberg domaćica ceremonije rečima: "Pretpostavljam da se *Mulan Ruž!* sam režirao." Osvojio je dva oskara za najobolje kostime i scenografiju. Na malo nižem filmskom nivou, nagrada MTV, Kidman je uzela trofej za najbolju glumicu a Mekgregor uzima za najbolju muzičku sekvencu.

Originalna pesma "Come What May" je disklalifikovana za nagradu oskar zato što je već korišćena za Lurmanov prethodni film "Romeo + Julija" i nije pisana isključivo za *Mulan Ruž!* http://www.ncf.carleton.ca/~aw220/02oscp09.htm 

## Zanimljivosti
* Tim Viler, pevač grupe Eš, prijavio se na audiciju za ulogu Kristijana. Nije prošao, ali je, inspirisan filmom, napisao pesmu Orfej ("Orpheus").
* Film je posvećen ocu Baza Lurmana, Leonardu, koji je umro neposredno pred početak snimanja filma.
* Kajli Minog se nakratko pojavljuje kao “Zelena vila“, koju Kristijan vidi kao halucinaciju kad popije apsint. Po originalnom scenariju, ta scena je trebala da traje duže, i Kajlin glas je posle izvesnog vremena trebao biti zamenjen glasom Ozi Ozborn kako bi se dočarala situacija u koju apsint njega sve više i više vuče u halucinaciju. Ipak, Ozi se čuje na samom kraju Kajlinog izvođenja u vidu vriska, dok ona dobija crvene oči i kamera se okreće ka Mulen ružu.
* Plasido Domingo daje glas „Mesecu“ tokom jedne od pesama. 
* U filmu takođe učestvuje i bolivudska pevačica Urmila Matondkar za pesmu: "Čama čama", koja se čuje na kraju filma.
* Juan Makgregor i Džim Brodbent su takođe glumili zajedno u britanskom filmu „Mali glasovi“ (Little Voices).

## Reference

## Vanjske veze
* ''Moulin Rouge!'' Oficijalni sajt 
* Kreg Armstrong (Kompozitor za Mulan Ruž) 
* ''Moulin Rouge! Stranica o scenografiji''